Folketing
2001-06-01

SF's ordfører, hr. Knud Erik Hansen, hævede stemmeføringen over sit normale niveau her fra talerstolen, og det plejer at sige mig, at det er, fordi argumentationen er svag. Det tror jeg også de fleste vil erkende, når man hørte, hvad begrundelsen var, for at netop SF ikke kan medvirke til at gennemføre dette beslutningsforslag. Det her vil forbedre vilkårene i ældresektoren, ikke alene for de ældre, men også for plejepersonalet. Det plejer SF ellers at gå ind for, men her beviser man så, og man ikke altid kan regne med SF. Man har stadig væk chancen, grib den dog!